ജൂറി ഇനിയെങ്കിലും ആണ്ടാള് ഒന്നു കാണാന് തയ്യാറാകണം ഇര്ഷാദ് അലിയെയും സിനിമയെയും പരിഗണിക്കാത്തതിന് എതിരെ സംവിധായകന് സംസ്ഥാന ചലച്ചിത്ര അവാര്ഡ് നിര്ണയത്തില് ആണ്ടാള് എന്ന ചിത്രത്തെയും നായകനായ ഇര്ഷാദ് അലിയെയും പരിഗണിക്കാത്തതില് പ്രതിഷേധിച്ച് ഇടതു യുവജനനേതാവും സംവിധായകനുമായ എന് അരുണ്. ഒരു പ്രത്യേക പരാമര്ശം പോലും അര്ഹിക്കാത്ത സിനിമയായാണ് ആണ്ടാളിനെ ജൂറി വിലയിരിത്തിയിരിക്കുന്നത് എന്നതില് അത്ഭുതം തോന്നുന്നു. ജൂറി ഇനിയെങ്കിലും ആണ്ടാള് ഒന്നു കാണാന് തയ്യാറാകണം എന്നും അരുണ് പറയുന്നു. കുറിപ്പ്: ഇര്ഷാദിനെയും ആണ്ടാളിനെയും നിരാകരിച്ച ജൂറി നടപടിയില് പ്രതിഷേധിക്കുന്നു. മലയാളത്തില് കഴിഞ്ഞ വര്ഷം സെന്സര് ചെയ്ത ആണ്ടാള് എന്ന കലാമൂല്യമുള്ള സിനിമയെയും ചിത്രത്തില് ഇരുളപ്പനായി മികച്ച അഭിനയം കാഴ്ചവച്ച ഇര്ഷാദ് അലിയെയും പരിപൂര്ണ്ണമായി അവഗണിച്ച ചലച്ചിത്ര ജൂറി നിലപാടില് പ്രതിഷേധിക്കുന്നു. ഒരു പ്രത്യേക പരാമര്ശം പോലും അര്ഹിക്കാത്ത സിനിമയായാണ് ആണ്ടാളിനെ ജൂറി വിലയിരിത്തിയിരിക്കുന്നത് എന്നതില് അത്ഭുതം തോന്നുന്നു. ജൂറി ഇനിയെങ്കിലും ആണ്ടാള് ഒന്നു കാണാന് തയ്യാറാകണം ആ സിനിമയെയും അതില് ഇരുളപ്പനായി പരകായപ്രവേശം ചെയ്ത ഇര്ഷാദ് അലി എന്ന നടന്റെ അഭിനയവും വിലയിരുത്തണം എന്നൊരു അഭ്യര്ത്ഥനയാണ് ജൂറിയോടുള്ളത്. 1800കളില് തോട്ടം തൊഴിലാളികളായി ബ്രിട്ടീഷുകാര് തമിഴരെ ശ്രീലങ്കയിലേക്ക് കൊണ്ടു പോയിരുന്നു. 1964ല് ഒപ്പിട്ടിരുന്ന ശാസ്ത്രി സിരിമാവോ ഒപ്പിട്ട ഉടമ്ബടി പ്രകാരം ഇവരുടെ മൂന്ന് തലമുറക്ക് ശേഷം കൈമാറുകയും ചെയ്തു. ഇതോടെ അവരെ കൂട്ടത്തോടെ കേരളത്തിലെ നെല്ലിയാമ്ബതി, ഗവി, കുളത്തുപുഴ, തുടങ്ങിയ കാടുകളിലും രാമേശ്വരം പോലുള്ള അപരിഷ്കൃത ഇടങ്ങളിലും പുനരധിവസിപ്പിക്കുകയായിരുന്നു. ഇവര് അവിടെ കാടിനോടും പ്രതികൂല ജീവിത ആവാസ വ്യവസ്ഥകളോടും പൊരുതി അതിജീവിച്ചു. സ്വന്തം നാട്, മണ്ണ്, പെണ്ണ്, കുടുംബം, സ്വത്വം തുടങ്ങിയ ജീവിതബന്ധങ്ങളുടെ ശൈഥില്യങ്ങള് അവരെ പിന്തുടര്ന്നുകൊണ്ടിരുന്നു. ജനിച്ചു വളര്ന്ന മണ്ണില് മനസ്സ് ആണ്ടുപോയ മനുഷ്യരുടെ അസ്വസ്ഥതകളാണ് ആണ്ടാള് പറയുന്നത്. ജൂറിയോട് ഒരു അഭ്യര്ത്ഥന മാത്രം ദയവായി ആണ്ടാള് കാണൂ. ഇത്തരം സിനിമകള് എടുക്കുന്നത് കച്ചവടത്തിനല്ല, നല്ല സിനിമകളെ സ്നേഹിക്കുന്നവര്ക്കു വേണ്ടിയാണ്. അവര്ക്കല്ലേ പ്രോത്സാഹനങ്ങള് നല്കേണ്ടത്.